ཟླ་བ་བཅུ་པའི་ཚེ་༧ཉིན།གྲོང་ཁྱེར་ནེའུ་ཡོག་གི་རུའུ་བྷིན་འགྲེམས་སྟོན་ཁང་དུ་ཚོགས་བཞིན་པའི་རྣམ་པ་འགྱུར་བའི་སྲོལ་རྒྱུན་ཏེ།བོད་ཀྱི་སྒྱུ་རྩལ་པའི་ཡ་ལན།ཞེས་པའི་འགྲེམ་སྟོན་དེ་མཇུག་སྒྲིལ་བའི་སྟོན་མོ་དང་འབྲེལ་ཏེ།ཀུན་ཕན་ཐེབས་རྩ་ཚོགས་པས་ཨེ་ཤ་ཞི་བདེ་རྒྱ་མཚོའི་སྒྱུ་རྩལ་ཁང་དང་།དེ་བཞིན་རུའུ་བྷིན་འགྲེམས་སྟོན་ཁང་བཅས་མཉམ་དུ་བོད་ཀྱི་རི་མོའི་འགོ་ཁྲིད་པ་དྲུག་ཙམ་བསྡུས་ནས།དེང་དུས་བོད་ཀྱི་སྒྱུ་རྩལ་གྱི་མ་འོངས་པའི་ཁ་ཕྱོགས་སྐོར་ལ་བགྲོ་གླེང་བྱས།ཧི་མ་ལ་བརྒལ་བ།བོད་ཀྱི་སྒྱུ་རྩལ་གྱི་ཞིང་ཁམས་གསར་པ།ཞེས་པའི་བགྲོ་གླེང་ཚོགས་འདུ་འདིར་ད་དུང་དབྱིན་ཇིའི་ཨོག་སི་ཧྥོར་ཀྲིའི་མག་ཌ་ལན་སློབ་གླིང་གི་རྒན་ཁེ་ལར་ཧ་རི་སི་དང་།ཧྥ་རེར་སག་གར་འགྲེམ་སྟོན་ཁང་གི་ཁ་རོལ་ཧུའུ།དེ་བཞིན་སྒྱུ་རྩལ་དྲ་རྒྱའི་༼༽རི་མོ་སྐྱར་ཞིབ་པ་ཆར་ལེ་ཧྥིན་ཆེ་སོགས་ཞུགས་ཡོད་པ་དང་།ཨེ་ཤ་ཡ་ཞི་བདེའི་སྒྱུ་རྩལ་ཁང་གི་ཨ་ཤེ་ལེ་རའོ་ལིང་གིས་བགྲོ་གླེང་འདི་གཙོ་སྐྱོང་བྱས།